
[bookmark: TextBodyBegin]Parlamentul European,
–	având în vedere bugetul general al Uniunii Europene aferent exercițiului financiar 2022[footnoteRef:1], [1:  	JO L 45, 24.2.2022.] 

–	având în vedere conturile anuale consolidate ale Uniunii Europene pentru exercițiul financiar 2022 (COM(2023)0391 – C9‑0252/2023)[footnoteRef:2], [2:  	JO C, C/2023/2, 12.10.2023.] 

–	având în vedere Raportul anual al Curții de Conturi către autoritatea care acordă descărcarea de gestiune privind auditurile interne desfășurate în 2022,
–	având în vedere raportul anual al Curții de Conturi referitor la execuția bugetului privind exercițiul financiar 2022, însoțit de răspunsurile instituțiilor[footnoteRef:3], [3:  	JO C, C/2023/103, 4.10.2023.] 

–	având în vedere declarația de asigurare[footnoteRef:4] privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2022 în temeiul articolului 287 din Tratatul privind funcționarea Uniunii Europene, [4:  	JO C, C/2023/112, 12.10.2023.] 

–	având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,
[bookmark: _GoBack]–	având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012[footnoteRef:5], în special articolele 59, 118, 260, 261 și 262, [5:  	JO L 193, 30.7.2018, p. 1.] 

–	având în vedere articolul 100 și anexa V la Regulamentul său de procedură,
–	având în vedere raportul Comisiei pentru control bugetar (A9-0074/2024),
1.	acordă Secretarului General al Curții de Conturi descărcarea de gestiune pentru execuția bugetului Curții de Conturi aferent exercițiului financiar 2022;
2.	își prezintă observațiile în cadrul rezoluției de mai jos;
3.	încredințează Președintei sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

2. Rezoluția Parlamentului European din 11 aprilie 2024 conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2022, secțiunea V - Curtea de Conturi (2023/2133(DEC))
Parlamentul European,
–	având în vedere Decizia sa privind descărcarea de gestiune pentru execuția bugetului general al Uniunii Europene aferent exercițiului financiar 2022, secțiunea V - Curtea de Conturi,
–	având în vedere articolul 100 și anexa V la Regulamentul său de procedură,
–	având în vedere raportul Comisiei pentru control bugetar (A9-0074/2024),
A.	întrucât în contextul procedurii de descărcare de gestiune autoritatea care acordă descărcarea de gestiune dorește să sublinieze că este deosebit de important să se întărească și mai mult legitimitatea democratică a instituțiilor Uniunii prin mărirea transparenței și a răspunderii, prin punerea în practică a conceptului întocmirii bugetului în funcție de performanțe și prin buna administrare a resurselor umane;
B.	întrucât Curtea de Conturi (denumită în continuare „Curtea”) este auditorul extern al Uniunii, căruia i s-a încredințat sarcina de a evalua, prin intermediul unei activități de audit independente, profesionale și de impact, economia, eficacitatea, eficiența, legalitatea și regularitatea acțiunilor Uniunii pentru a îmbunătăți responsabilitatea, transparența și gestiunea financiară, crescând astfel încrederea cetățenilor și răspunzând în mod eficace dificultăților actuale și viitoare cu care se confruntă Uniunea;
C.	întrucât, fără a aduce atingere dispozițiilor articolului 287 și 319 din Tratatul privind funcționarea Uniunii Europene (TFUE), de la închiderea exercițiului financiar 1987, Curtea a mandatat, în fiecare an, un auditor extern pentru a-i audita conturile de venituri și cheltuieli și, de la întocmirea raportului privind exercițiul financiar 1992, rapoartele auditorilor externi au fost publicate în Jurnalul Oficial al Uniunii Europene;
D.	întrucât răspunderea în materie de gestiune față de autoritățile bugetare este asigurată prin intermediul raportului anual de activitate al Secretarului General al Curții, al cărui scop, în conformitate cu articolul 74 alineatul (9) din Regulamentul financiar, este de a furniza informații cu privire la gestionarea resurselor, inclusiv a sistemelor, precum și cu privire la eficiența și eficacitatea sistemelor de control intern ale Curții;
E.	întrucât, prin îndeplinirea sarcinilor sale în mod transparent și independent, Curtea contribuie la controlul democratic, la dezbaterea publică și la buna gestiune financiară a Uniunii;
F.	întrucât Curtea a adoptat poziția potrivit căreia, pentru a evalua guvernanța Uniunii, răspunderea și transparența acesteia, precum și calitatea și fiabilitatea informațiilor și a datelor raportate cu privire la punerea în aplicare a politicilor Uniunii, cea mai bună soluție ar fi ca Curtea să fie mandatată să auditeze toate instituțiile, organele, oficiile și agențiile Uniunii înființate prin tratate sau în temeiul acestora și toate structurile interguvernamentale importante pentru funcționarea Uniunii; întrucât Parlamentul susține ferm Curtea în această privință și ar saluta orice inițiativă care ar încredința Curții un mandat mai larg,
1.	ia act de faptul că bugetul Curții se încadrează la rubrica 7 din CFM, „Administrația publică europeană”, care s-a ridicat la 11,6 miliarde EUR în 2022 (reprezentând 5,9 % din bugetul total al Uniunii); constată că, în 2022, bugetul Curții de aproximativ 0,2 miliarde EUR reprezenta aproximativ 1,4 % din cheltuielile administrative totale ale Uniunii;
2.	constată că, în Raportul său anual pentru exercițiul financiar 2022, Curtea a examinat un eșantion de 60 de operațiuni de la rubrica „Administrație”, același număr ca și în 2021; ia act, de asemenea, de constatarea Curții, potrivit căreia cheltuielile administrative cuprind cheltuielile cu resursele umane, inclusiv cheltuielile pentru pensii, care în 2022 au reprezentat aproximativ 70 % din totalul cheltuielilor administrative, și cheltuielile pentru clădiri, echipamente, energie, comunicații și tehnologia informației, precum și că activitatea desfășurată de-a lungul mai multor ani indică faptul că, în general, aceste cheltuieli prezintă un risc scăzut;
3.	invită Curtea să crească numărul operațiunilor administrative de examinat la rubrica „Administrație” pentru toate instituțiile care urmează să fie auditate, astfel încât Parlamentul să-și îndeplinească mai bine rolul de autoritate care acordă descărcarea de gestiune pentru celelalte instituții; regretă că un plan de redactare a unui raport special privind cheltuielile administrative ale altor instituții decât Comisia a fost revizuit pentru a efectua un audit al funcției publice a UE, care va examina probabil doar o parte limitată a cheltuielilor administrative; reafirmă că este important să se efectueze o investigație mai aprofundată a cheltuielilor administrative și solicită din nou ca aceasta să includă în lucrările sale date cuprinzătoare referitoare la toate instituțiile, cu scopul de a oferi o bază coerentă pentru o procedură de descărcare de gestiune consecventă;
4.	constată că, pentru a garanta respectarea acelorași principii de transparență, răspundere și independență ale auditorului Curții pe care Curtea le aplică entităților auditate, conturile anuale ale Curții sunt auditate de un auditor extern independent; observă cu satisfacție că auditorul extern nu a raportat nicio problemă specifică în urma auditării Curții;
Gestiunea bugetară și financiară
5.	observă că bugetul general al Curții pentru 2022 s-a ridicat la 162 141 175 EUR, ceea ce reprezintă o creștere de 5,5 % față de 153 721 727 EUR în 2021; constată că această majorare s-a datorat, în principal, ajustărilor salariale și celor 20 noi posturi temporare legate de NextGenerationEU; constată că, pentru 2022, 90 % din credite au fost destinate membrilor și angajaților, în timp ce 10 % au fost destinate clădirilor, echipamentelor și cheltuielilor diverse;
6.	reafirmă și că este important să se asigure dotarea cu personal adecvat a Curții pentru ca aceasta să-și îndeplinească în mod corespunzător mandatul și noile sarcini legate de intrarea în vigoare a noilor instrumente de finanțare, cum ar fi Mecanismul de redresare și reziliență (MRR);
7.	constată că, în cursul exercițiului 2022, Curtea a efectuat 26 de transferuri bugetare în temeiul articolului 29 din Regulamentul financiar, reprezentând un total de 3,4 milioane EUR sau 2,1 % din creditele pentru exercițiul financiar respectiv, ceea ce a însemnat, în principal, o scădere a cheltuielilor pentru misiuni, publicații, interpretări și Serviciul juridic, și o creștere a cheltuielilor pentru amenajarea spațiilor, inclusiv renovarea acoperișului, costurile cu energia, agenții contractuali și echipamentele informatice; constată, de asemenea, că rata de execuție bugetară pentru 2022 a fost de 98,5 %, reprezentând o ușoară creștere față de cei doi ani anteriori; salută faptul că termenul mediu de plată în 2022 a fost redus la 9,8 zile față de 10,7 zile în 2021, cel mai probabil datorită creșterii ponderii facturilor electronice, care a fost de 24 % față de 19 % în 2021;
8.	constată cu satisfacție că auditorul extern a declarat că resursele alocate au fost utilizate în scopul preconizat și că procedurile de control instituite de ordonatorii de credite au oferit garanțiile necesare pentru a se asigura că operațiunile financiare respectă normele și reglementările aplicabile;
9.	observă că războiul ilegal și nejustificat de agresiune al Rusiei împotriva Ucrainei a generat, în diverse moduri, presiuni bugetare asupra Curții, inclusiv prin creșterea inflației și a ajustărilor salariale, prin creșterea puternică a costurilor energiei electrice și ale încălzirii;
10.	observă că bugetul general pentru misiuni al Curții a scăzut de la 2 988 000 EUR în 2021 la 2 452 000 EUR în 2022, însemnând o reducere de 18 %, care a fost rezultatul menținerii restricțiilor de călătorie la începutul anului 2022 și al modificării metodelor de lucru, un număr mai mare de reuniuni fiind organizate de la distanță; constată, de asemenea, că Curtea nu dispune de o linie bugetară specifică pentru misiunile și deplasările președintelui său; menționează, în cele din urmă, că linia bugetară pentru misiunile tuturor membrilor Curții a fost de 290 000 EUR atât în 2021, cât și în 2022;
11.	salută faptul că, începând din 2022, Curtea dispune de o metodologie de control detaliată pentru a gestiona costurile de misiune, atât prin controale ex ante, cât și controale ex post;
Gestiunea internă, performanța și controlul intern
12.	observă că 2022 a fost al doilea an de punere în aplicare a strategiei Curții pentru perioada 2021-2025 și că, la sfârșitul anului 2022, din cele 29 de măsuri strategice, 18 erau puse în aplicare integral sau era stabilit cadrul privind măsura și se aflau în desfășurare alte acțiuni, în timp ce 11 măsuri erau în curs de derulare sau recurente;
13.	constată că, în 2022, Curtea a prezentat șapte rapoarte anuale, opt avize, 28 de rapoarte speciale și o evaluare, ceea ce este foarte asemănător cu numărul de rapoarte, avize, rapoarte speciale și analize prezentate în 2020 și 2021;
14.	observă că Curtea își stabilește programul de lucru în mod complet independent, inclusiv rapoartele speciale care ar trebui elaborate; reamintește Curții că rapoartele speciale, concentrate pe situația actuală a Uniunii și pe problemele cu o orientare și o relevanță bugetară clare, vor atrage cea mai mare atenție a principalelor părți interesate din Parlament și din altă parte; salută, în acest sens, revizuirea din 2022 a procesului său de programare, prin care se introduce o mai mare flexibilitate în abordarea problemelor urgente, pentru a servi mai bine intereselor actorilor implicați;
15.	apreciază că, așa cum a solicitat Parlamentul, Curtea și-a concentrat activitatea de audit asupra problemelor europene actuale, exemple fiind elaborarea foarte rapidă a Avizului 3/2023 privind mecanismul pentru Ucraina și atenția acordată monitorizării punerii sale în aplicare; este preocupat că, în ceea ce privește lucrările de auditare a Mecanismului de redresare și reziliență (MRR), Curtea nu are încă acces deplin la noul instrument de raportare privind MRR, FENIX, și că informațiile din acest instrument informatic nu sunt actualizate în timp util: sprijină opinia Curții potrivit căreia articolul 257 din Regulamentul financiar conferă Curții drepturi depline și imediate de acces; invită, de asemenea, Comisia să acorde Curții acces la alte tipuri de informații relevante pentru a-i permite să-și îndeplinească rolul;
16.	apreciază rapoartele speciale relevante și oportune privind punerea în aplicare a MRR, permițând autorității care acordă descărcarea de gestiune să își exercite prerogativele și să adreseze recomandări Comisiei cu privire la îmbunătățirea funcționării acestui instrument;
17.	salută furnizarea de către Curte a unui rezumat al numărului și tipului de audituri interne efectuate în cadrul Curții și a unei sinteze a recomandărilor și a acțiunilor întreprinse ca urmare a acestor recomandări, în conformitate cu articolul 118 alineatul (8) din Regulamentul financiar; observă că programul anual de lucru al auditorului intern a presupus sarcini recurente, sarcini selectate și alte sarcini finalizate în cursul exercițiului; constată că unele acțiuni destinate punerii în aplicare în 2022 au fost amânate pentru 2023 și solicită Curții să informeze Parlamentul cu privire la implementarea lor;
18.	încurajează Curtea să își sporească contribuția la combaterea fraudei din bugetul Uniunii, nu numai prin identificarea și raportarea deficiențelor care fac ca programele finanțate de Uniune să fie predispuse la fraudă, ci și prin luarea în considerare a dezbaterii în curs dintre componentele arhitecturii antifraudă și prin intensificarea activității de audit în cooperare cu organismele responsabile cu detectarea fraudelor, evaluând periodic activitățile acestora și furnizând autorității care acordă descărcarea de gestiune feedback relevant pentru analiza sa;
19.	salută faptul că strategia Curții pentru perioada 2021-2025 se referă la formularea unor recomandări eficiente din punctul de vedere al costurilor cu scopul de a contribui la debirocratizarea instituțiilor Uniunii; evidențiază că recomandările Curții privind creșterea eficienței procedurilor, utilizarea celor mai bune practici, îmbunătățirea coordonării, stabilirea unor procese standard, prevenirea suprareglementării, și simplificarea și digitalizarea, în special, servesc acestui obiectiv;
20.	încurajează Curtea să recomande în continuare dezvoltarea și întreținerea unor baze de date la nivelul întregii Uniuni și eforturile pentru a urmări capacități eficace de extragere a datelor, cu scopul de a efectua analize ale datelor la nivelul Uniunii și a identifica riscurile relevante pentru Uniune; invită Curtea să lucreze la identificarea cerințelor necesare pentru colectarea, prelucrarea și stocarea datelor necesare unei auditări ușoare și interoperabile a utilizării fondurilor publice de către statele membre;
Resursele umane, egalitatea și condiții corecte de muncă
21.	observă că, la sfârșitul anului 2022, Curtea avea 921 de angajați, ușor în creștere față de 917 la sfârșitul anului 2021 și 910 la sfârșitul anului 2020; constată că, în ansamblu, distribuția de gen la sfârșitul anului 2022 era de 434 de bărbați, echivalentul a 47,1 %, și 487 de femei, echivalentul a 52,9 %; invită Curtea să își continue eforturile de promovare a echilibrului de gen în rândul personalului de conducere de nivel mediu și superior; constată, de asemenea, că distribuția globală între categoriile de personal a fost de 830 de funcționari (90 %), și anume 620 de administratori (AD) și 210 asistenți și secretari (AST/SC) și 91 de agenți contractuali (10 %);
22.	constată că numărul persoanelor cu gradele AD 13-16 era de 79, dintre care 49 de bărbați și 30 de femei, echivalentul a 62 % bărbați și 38 % femei, ceea ce reprezintă o ușoară creștere a procentului de femei din aceste categorii, de la 37,5 % în 2021 și 34,5 % în 2020;
23.	regretă profund lipsa echilibrului de gen în cadrul colegiului Curții: în componența sa actuală, doar 10 din 25 de membri sunt femei, având în vedere că membrii din Portugalia și Bulgaria nu sunt încă numiți; înțelege că procedura de numire a membrilor este dificilă din perspectiva realizării echilibrului de gen, deoarece numirea la nivel național este responsabilitatea exclusivă a statelor membre; invită totuși Curtea să analizeze componența sa generală pentru a informa Consiliul și statele membre implicate, astfel încât să se ia în considerare echilibrul de gen în cadrul deciziilor de numire;
24.	regretă că, de-a lungul anilor, în mod repetat, Consiliul a procedat la numirea unor membri ai Curții în pofida faptului că Parlamentul a respins candidații respectivi; subliniază că Parlamentul ar trebui să aibă un rol obligatoriu în ceea ce privește evaluarea eligibilității candidaților pentru Curte;
25.	salută faptul că toate naționalitățile Uniunii sunt reprezentate în rândul angajaților Curții, atât la categoria AD, cât și la categoria AST/SC; constată cu regret totuși că unele naționalități sunt subreprezentate și salută inițiativa Curții de a face publicitate directă în unele state membre (Danemarca, Estonia și Letonia); salută utilizarea eficace a noilor modalități de publicare a procedurilor de selecție, pentru a atrage un public divers din diferite state membre;
26.	ia act de adoptarea de către Curte a unei decizii privind munca hibridă, care a intrat în vigoare la 1 ianuarie 2022; constată că, în cadrul Curții, există un sistem de telemuncă care oferă posibilitatea de a lucra de la domiciliu până la 10 zile pe lună și până la 10 zile consecutive; constată și că sistemul permite personalului să lucreze până la 5 zile pe lună și 30 de zile lucrătoare pe an în afara domiciliului lor principal; observă, în cele din urmă, că un sondaj efectuat în octombrie 2022 în rândul angajaților a arătat că 95 % sprijină regimul de telemuncă, iar 88 % consideră că acesta a avut un impact pozitiv asupra echilibrului dintre viața profesională și cea privată;
27.	salută măsurile luate de Curte în 2022 pentru a asigura starea de bine fizică și mintală a personalului;
28.	recunoaște dificultățile legate de atragerea personalului la Luxemburg și încurajează Curtea să colaboreze cu celelalte instituții cu sediul în Luxemburg, în cadrul Grupului interinstituțional la nivel înalt pentru creșterea atractivității Luxemburgului ca loc de muncă, și cu privire la diferitele acțiuni posibile identificate, inclusiv ideea unei alocații speciale pentru locuință, cu scopul de a combate costurile ridicate de închiriere resimțite în special de personalul de grad inferior și posibilitatea de a oferi locuințe temporare la prețuri rezonabile pentru șederi de scurtă durată;
29.	constată cu îngrijorare că numărul de zile de concediu medical în 2022 a fost de 11 622, ceea ce reprezintă o creștere de 54 % față de 2021, când numărul de zile de concediu medical a fost de 7 524; constată, în același timp, că, în 2018, Curtea a avut 10 255 de zile de concediu medical și că numărul relativ scăzut din 2021 ar putea fi legat de situația provocată de pandemia de COVID-19;
30.	constată cu îngrijorare că, în 2022, Curtea a raportat șapte cazuri de epuizare profesională; constată, de asemenea, că toți cei șapte angajați au fost reintegrați, revenind treptat pe baza unei proceduri de reintegrare cu fracțiune de normă aprobată medical; apreciază, în acest sens, faptul că, în 2022, Curtea a început să elaboreze orientări privind revenirea la locul de muncă după un concediu medical de lungă durată; remarcă declarația Curții, potrivit căreia, la stabilirea programului anual de lucru, se ia în considerare disponibilitatea resurselor, iar directorii și echipa de conducere de la nivel de direcție evaluează volumul de muncă pentru a se asigura că sarcinile sunt distribuite egal; încurajează, cu toate acestea, Curtea să se concentreze în continuare asupra acestei probleme și să ia toate măsurile necesare în vederea asigurării stării de bine a personalului, pentru a reduce numărul de cazuri asociate epuizării;
31.	salută faptul că, în urma unei cooperări extinse, în decembrie 2022 a fost adoptată o decizie și o politică privind asigurarea unui loc de muncă respectuos și fără hărțuire, cu un accent clar pe prevenire, sensibilizare și depistare timpurie, stabilindu-se totodată o serie de măsuri care să fie utilizate (consiliere confidențială, mediere și plângeri oficiale) în cazul în care se percepe hărțuire;
32. 	salută Planul de acțiune al Curții privind diversitatea și incluziunea pentru perioada 2021-2025 și salută măsurile luate în 2022 în vederea sensibilizării cu privire la plan și la rezultatele obținute în 2022 referitoare la cele 10 priorități prevăzute de acesta; constată că, în 2022, o singură persoană cu dizabilitate declarată a fost angajată de Curte, pe baza unui contract temporar;
33.	observă că, în cursul anului 2022, Curtea a primit 54 de stagiari; constată cu satisfacție că toți aceștia au fost remunerați de Curte sau de autoritățile naționale;
Cadrul de etică și transparența
34.	subliniază rolul și importanța Curții de auditor extern independent al Uniunii și de gardian al finanțelor sale, ceea ce îi impune să respecte cele mai înalte standarde posibile și să acționeze ca o organizație-model pentru a inspira încredere și credibilitate; constată că, în conformitate cu articolul 285 din TFUE, membrii Curții sunt complet independenți;
35.	salută codul de conduită revizuit din mai 2022 pentru membrii și foștii membri ai Curții, în urma recomandării Parlamentului, care prevede, printre altele, obligația membrilor de a locui acolo unde se află Curtea, limitând posibilitățile membrilor de a se implica în politică, reglementând relațiile contractuale dintre membri și personal și stabilind obligația membrilor de a prezenta anual o declarație de interese; reamintește că membrii Curții ar trebui să aplice întotdeauna cele mai înalte principii și valori etice pentru a-și demonstra integritatea deplină, independența, obiectivitatea, comportamentul profesional, demnitatea, angajamentul și loialitatea;
36.	evidențiază că Parlamentul consideră în continuare că informațiile privind misiunile membrilor Curții ar trebui publicate pe întreaga perioadă în care un membru deține funcția și că membrii nu ar trebui să aibă legături politice oficiale, inclusiv funcții onorifice în partide sau organizații politice; în plus, solicită din nou Curții să își modifice normele privind comitetul său intern de etică pentru ca propunerea de candidați eligibili să nu mai fie o prerogativă exclusivă a președintelui Curții; solicită din nou să fie informat de Comitetul de etică al Curții despre principalele constatări ale raportului de audit intern privind etica, audit intern aflat în curs de desfășurare încă din 2020;
37.	observă cu satisfacție că toți membrii Curții și-au declarat o adresă autorităților luxemburgheze și, prin urmare, îndeplinesc cerința ca membrii să locuiască în locul în care își are sediul Curtea;
38.	ia act de decizia din 2022 privind deplasările, misiunile și utilizarea de șoferi și autoturisme de către membri, în care se prevede că membrii vor trebui să acopere toate costurile de funcționare, inclusiv costurile de închiriere a autoturismelor, asociate cu utilizarea unui autoturism pentru deplasări pe distanțe mai mari de 10 000 km și neacoperite de un ordin de misiune; consideră, cu toate acestea, că distanța de 10 000 km este prea mare și reafirmă preocupările exprimate în rezoluțiile anterioare referitoare la descărcarea de gestiune legate de faptul că sistemul introdus creează confuzie; își reafirmă opinia exprimată în rezoluțiile anterioare privind descărcarea de gestiune, potrivit căreia parcul auto nu ar trebui utilizat în niciun caz pentru altceva decât îndeplinirea strictă a îndatoririlor membrilor Curții; invită toate instituțiile Uniunii să convină asupra unui sistem unic care să fie aplicat orizontal, ceea ce ar reduce confuzia și ar spori transparența și eficiența utilizării banilor publici;
39.	salută faptul că, în ultimii ani, Curtea s-a angajat într-un proces de actualizare a cadrului său etic, care a condus până în prezent la actualizarea orientărilor etice ale Curții în octombrie 2022, la actualizarea unei politici de garantare a unui loc de muncă respectuos și fără hărțuire în 2022 și la actualizarea normelor privind avertizarea în interes public în iulie 2023; salută, de asemenea, faptul că au fost organizate ateliere, cursuri de formare și sesiuni privind etica pentru personal, inclusiv pentru personalul din cabinetele private ale membrilor; solicită Curții să informeze Parlamentul cu privire la orice alte planuri referitoare la cadrul etic;
40.	evidențiază că, în 2021, serviciul de audit intern al Curții a concluzionat că nu există niciun document care să consolideze politica antifraudă a Curții și nicio strategie antifraudă la nivelul întregii Curți; încurajează Curtea să abordeze această chestiune cu prioritate pentru a asigura consolidarea actualei abordări descentralizate și fragmentate și pentru a clarifica modul în care Curtea abordează aceste aspecte;
41.	continuă să respingă evaluarea și decizia Curții de a nu adera la Registrul de transparență al UE, instituit prin Acordul interinstituțional din 20 mai 2021 dintre Parlamentul European, Consiliul Uniunii Europene și Comisia Europeană privind un registru de transparență obligatoriu, și încurajează Curtea să reflecteze din nou asupra acestei chestiuni, solicitând din nou cu fermitate Curții să adere la Registrul de transparență al UE[footnoteRef:6], pentru a respecta principiile de bază ale transparenței, fără a crea, în același timp, niciun obstacol în calea independenței depline a Curții; [6:  	JO L 207, 11.6.2021, p. 1] 

42.	constată că Oficiul European de Luptă Antifraudă (OLAF) a deschis o anchetă privind o procedură de selecție a Curții din 2022, concluzionând că rezultatul procedurii nu a fost influențat de conduita persoanei în cauză;
43.	observă că Ombudsmanul European a efectuat o anchetă în urma unei plângeri din 2022, care a fost închisă după ce Curtea a răspuns reclamantului;
44.	își reafirmă satisfacția că, în 2022, Curtea a creat un registru de prezență a membrilor Curții la reuniuni, în urma solicitărilor repetate ale Parlamentului în acest sens; salută faptul că, la cerere, registrul a fost pus la dispoziția raportorului Parlamentului pentru procedura de descărcare de gestiune, ca parte a acestei proceduri; invită Curtea să continue utilizarea practicilor care sporesc transparența și responsabilitatea, cum ar fi un calendar public al reuniunilor;
45.	salută faptul că, în 2022, nu a fost detectat niciun conflict de interese; observă, de asemenea, că niciun angajat care a părăsit Curtea din cauza încetării contractului din orice alt motiv nu a informat Curtea că dorește să se angajeze într-o societate privată sau nu a adus la cunoștința Curții începerea unor activități legate de muncă în afara Curții, în ultimii trei ani de serviciu; constată, în cele din urmă, că niciun fost deputat în Parlament, niciun comisar sau niciun înalt funcționar nu a primit o remunerație din partea Curții;
46.	constată că, în 2022, la Curte nu au existat cazuri de avertizare în interes public;
47.	regretă că lista anuală a contractelor, inclusiv a celor cu o valoare cuprinsă între 15 000 EUR și 60 000 EUR, care au fost încheiate în 2022 în urma unei proceduri negociate, nu este disponibilă pe site-ul Curții, astfel cum se menționează în raportul ordonatorului de credite delegat; invită Curtea să publice lista respectivă într-un document separat și să asigure un acces ușor la aceasta;
Digitalizarea, securitatea cibernetică și protecția datelor
48.	salută existența unui plan amplu de securitate cibernetică al Curții pentru perioada 2022-2024 și intenția acesteia de a-și reevalua cadrul de securitate cibernetică către sfârșitul anului 2023 pentru a asigura conformitatea deplină cu viitorul regulament de stabilire a unor măsuri de asigurare a unui nivel comun ridicat de securitate cibernetică a instituțiilor, organelor, oficiilor și agențiilor Uniunii; apreciază, de asemenea, suspendarea de către Curte a unui contract cu un furnizor care a fost cumpărat de o societate din Statele Unite ale Americii, deoarece preluarea ar conduce la modificări ale modului în care vor fi prelucrate datele cu caracter personal;
49.	salută faptul că, în 2022, Curtea nu s-a confruntat cu niciun atac cibernetic grav și că e-mailurile de tip phishing rămân cea mai gravă amenințare; încurajează totuși Curtea să rămână vigilentă și să colaboreze cu organismele interinstituționale relevante ale Uniunii în vederea consolidării securității cibernetice generale a instituțiilor Uniunii;
50.	observă că Autoritatea Europeană pentru Protecția Datelor (AEPD) nu a lansat, nu a continuat sau nu a închis nicio anchetă cu privire la Curte în cursul anului 2022;
51.	salută toate eforturile de îmbunătățire a digitalizării activității de audit, sporindu-se astfel eficiența și acuratețea acestor activități; salută, în special, lansarea modelului „depozitului de date ca serviciu” în octombrie 2022, care permite utilizatorilor să prelucreze și să analizeze date structurate, cu diferite grade de autonomie; constată că digitalizarea activității de audit depinde nu numai de Curte, ci și, în mare măsură, de datele furnizate de entitățile auditate și că există încă limitări în ceea ce privește formatul datelor și varietatea sistemelor utilizate; apreciază, de asemenea, că numărul de zile de activitate de audit pe teren a fost de 2 984 în 2022, în creștere semnificativă față de 2021 și 2020, ani grav afectați de limitările impuse ca urmare a pandemiei de COVID-19, și că valoarea adăugată și eficiența vizitelor la fața locului au fost îmbunătățite, prin combinarea lor cu munca de la distanță;
52.	observă introducerea de către Curte a mai multor elemente de software cu sursă deschisă, ca parte a sistemelor sale, inclusiv Linux, Belenios și Nagios; încurajează Curtea să utilizeze în continuare software cu sursă deschisă atunci când este posibil;
Clădirile
53.	observă că, în cursul anului 2022, Curtea a efectuat lucrări semnificative de renovare a clădirii K2, finalizate la începutul anului 2023 și implicând renovarea a patru etaje, pentru a asigura un loc de muncă modern, care este apreciat de angajați și este mai ecologic;
54.	apreciază că, în 2022, Curtea a inițiat un audit privind accesibilitatea tuturor clădirilor Curții, cu scopul de a îmbunătăți accesibilitatea și de a răspunde nevoilor persoanelor cu mobilitate redusă sau cu alte dizabilități, audit care a fost realizat la începutul anului 2023; solicită Curții să informeze Parlamentul cu privire la inițiativele concrete de punere în aplicare a acțiunilor propuse de audit;
Mediu și sustenabilitate
55.	salută faptul că, în 2022, Curtea și-a prezentat cel de al doilea raport anual privind sustenabilitatea operațiunilor din punctul de vedere al mediului, în conformitate cu standardele de raportare acceptate la nivel internațional;
56.	constată că, în mai multe domenii legate de reducerea consumului său general începând din 2014, Curtea a obținut rezultate impresionante, consumul de energie electrică fiind redus cu 34,5 %, încălzirea cu 22,2 %, hârtia cu 83,5 %, apa cu 45,3 % și emisiile de gaze cu efect de seră cu 29,5 % și deșeurile cu 33,7 %; încurajează Curtea să își continue eforturile de reducere în continuare a consumului acestor factori de producție și salută faptul că, în 2023, Curtea a lansat un studiu privind clădirea K2, cu scopul de a renova acoperișul și de a instala panouri solare;
57.	salută adoptarea de către Curte a mai multor inițiative de sprijinire a mobilității sustenabile, inclusiv consolidarea serviciului de navetă al Curții, punerea la dispoziția angajaților a unor abonamente gratuite la serviciul de biciclete al orașului Luxemburg, creșterea numărului de locuri de parcare pentru biciclete, inclusiv spații pentru bicicletele electrice, și instalarea de stații de încărcare pentru autoturismele hibride și electrice; invită Curtea să sprijine în continuare mobilitatea sustenabilă, inclusiv prin schimbul de bune practici cu alte instituții și prin informarea Parlamentului cu privire la inițiativele viitoare;
58.	observă că modul de integrare a aspectelor de mediu ale misiunilor va fi analizat de Curte într-un ghid actualizat al misiunilor; constată, de asemenea, că s-a propus o reducere cu 5 % a deplasărilor în interes de serviciu pe echivalent normă întreagă pentru perioada 2023-2025; invită Curtea să încerce să pună în aplicare acest obiectiv, asigurându-se totodată că misiunile de audit necesare sunt efectuate;
Cooperarea interinstituțională
59.	constată că au fost actualizate mai multe acorduri privind nivelul serviciilor și alte acorduri de cooperare interinstituțională în 2022, inclusiv acorduri cu Oficiul de investigații și de disciplină al Comisiei și cu Centrul de Traduceri pentru Organismele Uniunii Europene;
60.	ia act de acordul tripartit între Curte, Comisie și Banca Europeană de Investiții (BEI) din noiembrie 2021; salută opinia Curții, potrivit căreia acordul respectiv a clarificat și a raționalizat unele procese, iar Curtea a obținut un acces îmbunătățit la informațiile referitoare la operațiunile finanțate sau garantate de bugetul Uniunii; regretă, cu toate acestea, că acest acord nu-i garantează Curții cel puțin posibilitatea de a audita aspecte legate de performanța activităților desfășurate în cadrul punerii în aplicare a politicilor Uniunii;
61.	subliniază că Parlamentul consideră, în esență, că limitările actuale ale rolului Curții de auditor al BEI creează o lacună de reglementare și de supraveghere și că Curtea ar trebui să aibă posibilitatea de a audita toate operațiunile Grupului BEI; reliefează și că Parlamentului ar trebui să i se încredințeze, ca organism ales în mod democratic, descărcarea de gestiune pentru BEI în vederea consolidării legitimității democratice a acestei instituții importante a Uniunii și, astfel, a îmbunătățirii transparenței și a responsabilității și a bunei administrări a resurselor financiare și umane;
62.	salută cooperarea strânsă a Curții atât cu OLAF, cât și cu Parchetul European (EPPO), inclusiv prin organizarea de ateliere, evenimente de sensibilizare și schimb de cunoștințe și experiență; constată, de asemenea, cu satisfacție că, în 2022, Curtea a transmis către OLAF 14 cazuri de suspiciune de fraudă și șase cazuri către EPPO; subliniază opinia sa potrivit căreia suspiciunile de fraudă ar trebui transmise întotdeauna OLAF și EPPO pentru o anchetă temeinică;
63.	ia act de cooperarea Curții cu AEPD prin intermediul responsabilului său cu protecția datelor (RPD) și de consultarea de către Curte a AEPD cu privire la aspectele legate de protecția datelor și observă că un caz referitor la o încălcare a securității datelor cu caracter personal a fost închis în 2022, fiind formulate câteva recomandări; salută faptul că RPD al Curții participă la o rețea de RPD, care se ocupă de chestiuni recurente, împărtășește exemple de bune practici și contribuie la organizarea reuniunii bianuale a RPD;
64.	ia notă de cooperarea Curții cu Ombudsmanul European și de faptul că a furnizat toate informațiile solicitate în cadrul anchetelor deschise de Ombudsmanul European; salută participarea Curții la discuțiile interinstituționale privind comunicarea modernă, inclusiv mesageria instantanee, și faptul că Curtea consideră orientările Ombudsmanului European ca referință în acest domeniu;
Comunicarea
[bookmark: TextBodyEnd]65.	salută faptul că, în ianuarie 2022, Curtea a adoptat o nouă strategie de comunicare, care plasează publicul larg în centrul eforturilor sale de comunicare și felicită Curtea pentru că, în prezent, este în măsură să organizeze informări de presă și conferințe transmise în direct pe internet la un bun standard tehnic; salută, de asemenea, faptul că, în 2023, Curtea și-a actualizat site-ul pentru a oferi o experiență mai bună utilizatorilor și a creat un portal permițând ca datele legate de audituri să fie mai accesibile unui audiențe largi, inclusiv studenților, mediului academic și publicului larg.

